Jodlaus

Jodlaus on laulumuoto, jossa lauletaan pitkällä henkäisyllä, vaihdellen nopeasti ja jatkuvasti tavallisesta rintarekisteristä korkeaan falsettirekisteriin ja takaisin. Tämä laulutapa on tunnettu monissa kulttuureissa.

Sveitsissä arvellaan, että jodlaus on kehitetty Sveitsin Alpeilla kommunikaatiokeinoksi vuoren rinteille, ja siitä myöhemmin muodostui alueen kansanmusiikkia. Jodlauksen tapaista laulantaa on käytetty Persian, Azerbaidžanin, Georgian ja Keski-Afrikan pygmi-kulttuurin kansanmusiikissa. Jodlausta hyödynnetään myös yhdysvaltalaisessa bluegrass- ja country-musiikissa.

Laulu
Sveitsin musiikki
Saksan musiikki
Itävallan musiikki